ইজরায়েলের এয়ার স্ট্রাইকে গাজায় মৃত্যুমিছিল! কী ভয়াবহ অবস্থা দেখুন

ওয়েব ডেস্ক: আবারও বিস্ফোরণের শব্দে কেঁপে উঠল গাজা (Gaza)। ইজরায়েলি সামরিক বাহিনীর (IDF) নতুন এয়ার স্ট্রাইকে (Air Strike) সে প্রদেশের একাধিক অঞ্চল ক্ষতিগ্রস্ত হয়েছে বলে খবর। গাজার স্বাস্থ্য কর্তৃপক্ষের দাবি, নতুন এই হামলায় আহত এবং নিহতের সংখ্যাটা বহু। এই অবস্থায় কাতার (Qatar) সতর্ক করেছে, এই ধরনের হামলা চলতে থাকলে যুদ্ধবিরতি–চুক্তি ভেঙে পড়তে পারে, যা পুনর্বহালের জন্য তারা এখনও মধ্যস্থতার দায়িত্ব পালন করছে।

মার্কিন যুক্তরাষ্ট্রের মধ্যস্থতায় গত মাসে যে অস্থায়ী যুদ্ধবিরতি কার্যকর হয়েছে, সেই শান্তির আবহ ভেঙে দিয়ে গত কয়েক সপ্তাহে বহুবার গাজায় আঘাত হেনেছে ইজরায়েল (Israel)। স্থানীয় সূত্রের দাবি, সাম্প্রতিক এই হামলাগুলির মধ্যে এটি সবচেয়ে বিস্তৃত এবং ভয়াবহ।

আরও পড়ুন: বিক্ষোভে উত্তাল নেপাল! আহত ৬

সূত্রের খবর, ইজরায়েলি বিমান বাহিনী গাজার তিনটি নির্দিষ্ট এলাকায় বোমাবর্ষণ করেছে। এতে সবচেয়ে বেশি ক্ষতিগ্রস্ত হয়েছে দক্ষিণ গাজার খান ইউনিসের সংলগ্ন আল-মাওয়াসি, গাজা শহরের পূর্বাঞ্চলের শুজেয়া জংশন যেখানে বহু বাস্তুচ্যুত পরিবার আশ্রয় নিয়েছিল এবং জেইতুন এলাকা যেখানে একটি ভবনে হামলার ফলে একটি সম্পূর্ণ পরিবার-সহ অন্তত ১০ জনের প্রাণহানির খবর মিলেছে।

ইজরেয়েলি বাহিনীর তরফে বলা হয়েছে, খান ইউনিসে তাদের সেনাদের লক্ষ্য করে গুলি চালানোর জবাবেই এই পদক্ষেপ নেওয়া হয়েছে। যদিও হামাস এসব অভিযোগ অস্বীকার করে জানিয়েছে, এটা গাজায় তাদের অপরাধকে ঢেকে রাখার চেষ্টা মাত্র। এদিকে এই পরিস্থিতিতে থাকায় কাতার প্রকাশ্যে জানিয়েছে, গাজার নতুন হামলা যুদ্ধবিরতির স্থায়িত্বকে প্রশ্নের মুখে ফেলছে।